У нясвіжскім парку сёлета з’явіліся новыя домікі для птушак. Што тут дзіўнага? Ды тое, што зроблены яны творчым чалавекам, бо маюць неардынарны выгляд: форма незвычайная, адны — крыху закругленыя, другія —- іншага архітэктурнага плана. А яшчэ прыцягальныя рознымі колерамі — ад жоўтага да блакітнага. Крылатым насельнікам парку прыемна залятаць у такія вясёлыя домікі і жыць у іх. Дарэчы, птушак ужо нямала. Сваім ажыўленым шчабятаннем яны ствараюць людзям добры настрой.